กยท. ห่วงใยผู้ประสบภัยน้ำท่วมพื้นที่ภาคใต้ตอนล่าง รวบรวมพื้นที่สวนยางเสียหายกว่า 5 แสนไร่ ออกมาตรการช่วยเหลือผู้ประสบอุทกภัยแล้ว
นายณกรณ์ ตรรกวิรพัท ผู้ว่าการการยางแห่งประเทศไทย () กล่าวว่า ขณะที่สวนยางที่ได้รับผลกระทบประสบอุทกภัยพื้นที่ภาคใต้ตอนล่าง ทั้งสิ้น 5 จังหวัด คือ สตูล สงขลา ปัตตานี ยะลา และนราธิวาส ใน 42 อำเภอ มีเกษตรกรชาวสวนยางได้รับผลกระทบ 57,885 ราย เนื้อที่สวนยางได้รับผลกระทบรวมกว่า 522,000 ไร่ ซึ่งการยางแห่งประเทศไทย มีมาตรการช่วยเหลือเกษตรกรชาวสวนยางที่ขึ้นทะเบียนกับการยางแห่งประเทศไทย ที่ประสบอุทกภัย สามารถขอรับสวัสดิการได้ อาทิ เงินช่วยเหลือแก่เกษตรกรชาวสวนยาง เพื่อบรรเทาความเดือดร้อน กรณีสวนยางประสบภัย รายละไม่เกิน 3,000 บาท /เงินทุนกู้ยืมเพื่อบรรเทาความเดือดร้อนของเกษตรกรชาวสวนยาง ตามมาตรา 49(5) รายละไม่เกิน 50,000 บาท ดอกเบี้ยร้อยละ 2 ต่อปี ระยะเวลาชำระหนี้ไม่เกิน 3 ปี /เงินกู้ยืม ตามมาตรา 49 (3) สำหรับประกอบอาชีพการทำสวนยางในด้านการปรับปรุงคุณภาพผลผลิต การผลิต การแปรรูป เพื่อเป็นค่าใช้จ่ายสำหรับการปรับปรุงคุณภาพผลผลิต การผลิต การแปรรูป ให้กู้ยืมได้รายละไม่เกิน 200,000 บาท ในอัตราดอกเบี้ยที่ กยท.กำหนด /เงินอุดหนุน ตามมาตรา 49(3) เป็นเงินที่จัดให้แก่เกษตรกรชาวสวนยาง เพื่อส่งเสริม สนับสนุน หรือให้ความช่วยเหลือแก่เกษตรกรชาวสวนยาง กรณีที่มีเหตุฉุกเฉิน หรือประสบภัยพิบัติธรรมชาติ และกรณีสวนยางที่อยู่ในระหว่างขอรับการปลูกแทน ตามมาตรา 49(2) ประสบอุทกภัยสามารถขอรับเงินอุดหนุนการปลูกแทนโดยการจัดงวดงานการปลูกใหม่  ทั้งนี้ ชาวสวนยางที่ขึ้นทะเบียนสามารถขอรับสวัสดิการได้ ที่การยางแห่งประเทศไทยจังหวัด/สาขา ที่สวนยางของเกษตรกรประสบภัยพิบัติ